Regierungsbezirk Südwürttemberg-Hohenzollern
Dr Regierigsbezirk Sidwirttebärg-Hauezollre isch e Regierigsbezirk z Bade-Wirttebärg gsii, wu s vu 1952 bis 1972 gee het un ab 1. Jänner 1973 mit andere Gränze in dr hitig Regierigsbezirk Dibenga iberfiert woren isch.

Gschicht 
Dr Regierigsbezirk Sidwirttebärg-Hauezollre isch mit Bildig vum Land Bade-Wirttebärg anne 1952 as ain vu dr vier Regierigsbezirk yygrichtet wore, di andere sin dr Regierigsbezirk Nordwirttebärg gsii, dr Regierigsbezirk Nordbade un dr Regierigsbezirk Sidbade. 

Dr Regierigsbezirk Sidwirttebärg-Hauezollre het s ehmolig Land Wirttebärg-Hauezollre umfasst, wu 1945/46 dur di franzesisch Militerregierig b ildet woren isch, mit Dibenga as Hauptstadt. S zueständig Regierigsbresidium isch au z Dibenga yygrichtet wore.

Bi dr Kraisreform, wu zum 1. Jänner 1973 umgsetzt woren isch, het mer d Gränze vum Regierigsbezirk dytli gänderet. S Regierigsbresidium z Dibenga isch no au fir Biet zueständig gsii, wu friejer badisch gsii sin. Im Gegezug sin Biet in d Zueständigkait vu dr Regierigsbresidie Fryburg un Stuegert abgee wore.

Wäge däm isch dr Name vum Regierigsbezirk Sidwirttebärg-Hauezollre in Regierigsbezirk Dibenga gänderet wore.

Regierigsbresidänte

 1952–1957 Karl Walser
 1958–1972 Willi Birn

Verwaltigsgliderig 
Die Landkrais hän zum Regierigsbezirk Sidwirttebärg-Hauezollre ghert. Stadtkrais bzw. kraisfreii Stedt het s kaini gee.

Quälle 
 Amtliches Gemeindeverzeichnis Baden-Württemberg 1966, S. 11 us dr Serie "Statistik von Baden-Württemberg, Band 123" (1966)

Sudwurttemberghohenzollern
Wirttebärg-Hauezollre
Bade-Württeberg
Wirtteberg